W přisłowje rěka, zo měł swjedźenje swjećić, kaž runje padnu. Tola tak jednorje so to Čornochołmčanske nałožkowe towarstwo Krabat ze swojim 25lětnym jubilejom zašłu sobotu w kulturnej bróžni Čornochołmčanskeho Krabatoweho młyna scyła njeměješe.
Čorny Chołmc (UH/SN). Dokelž běštej so dwě kulturnej skupinje, chór a rejwanska skupina, w decembru lěta 1991 k towarstwu zjednoćiłoj, njebě lochko, přihódny termin za jubilej namakać. Wšako bě so chór hižo w januaru 1966 załožił a je nětko 50 lět stary, dorostowa rejwanska skupina pak eksistuje hižo z lěta 1948. Tole bě předsydka towarstwa Monika Stoyan přitomnym na witanju hišće raz wuwědomiła. Wobmjezowanych městnow w bróžni dla, móžeše tam towarstwo sobotu jenož w małym kruhu, a to z wjesnymi towarstwami a prošenymi hosćimi kaž sponsorami a podpěraćelemi swoje 25lětne wobstaće swjećić.
szl_Latn szl_Latn